ইব্রীয় (ইব্রীয়: , ʿivrit; ; আ-ধ্ব-ব: [ivˈʁit] বা [ʕivˈɾit]) একটি উত্তর-পশ্চিমা সেমিতীয় ভাষা যা বর্তমানে  ফিলিস্তিন  ও ইসরায়েলের রাষ্ট্রভাষা হিসেবে স্বীকৃত। এই ভাষায় মূলত ইস্রায়েলীয় ও সামারিতীয়রা কথা বলে। এটি একটি প্রচীন ভাষা তবে তৃতীয় শতাব্দী নাগাদ এটি একটি মৃত ভাষায় পরিণত হয়েছিল। মৃত ভাষা থেকে বহুল ব্যবহৃত ভাষা হিসেবে পুনরুজ্জীবিত ভাষার একমাত্র সফল উদাহরণ হিব্রু ভাষা। হিব্রু বাইবেল এবং তোরাহ হিব্রু ভাষায় লিখিত।A Brief History Of Hebrew  আধুনিক হিব্রু ইভরিত নামে পরিচিত। বর্তমান পৃথিবীতে কত মানুষ হিব্রু ভাষায় কথা বলে তার সুনিশ্চিত পরিসংখ্যান নেই। একটি সূত্র অনুযায়ী প্রায় ৬৫ লাখের অধিক মানুষের মাতৃভাষা হিব্রু। ইসরায়েলে ৬২ লাখের বেশী এবং ফিলিস্তিনে দুই লক্ষের বেশী মানুষ হিব্রু ভাষা ব্যবহার করে। সারা পৃথিবীতে প্রায় ৯০ লক্ষ মানুষ হিব্রুতে কথা বলে।Spread of the Hebrew language7 Interesting Facts About the Hebrew Language for Hanukkah  ইতিহাস  হিব্রু ভাষার ইতিহাস বৈচিত্র্যময়। ২০০ খ্রিষ্টাব্দের দিকে মুখের ভাষা হিসেবে এটি বিলুপ্ত হয়ে যায়। কিন্তু লিখিত ভাষা হিসেবে এটি আরও বহু শতক টিকে থাকে। এটি ধর্ম, আইন, ব্যবসা, দর্শন ও চিকিৎসা বিষয়ক বহু বই লিখতে ব্যবহৃত হত। ১৯শ শতকের শেষে ও বিংশ শতাব্দীর শুরুতে কথ্য ভাষা হিসেবে এটির পুনর্জন্ম হয়। বিশ্বের বিভিন্ন অঞ্চল থেকে (প্রধানত রাশিয়া থেকে) বর্তমান ইসরায়েলে (তৎকালীন ব্রিটিশ প্যালেস্টাইনে) ইহুদিরা তাদের নিজস্ব বিভিন্ন মাতৃভাষা যেমন আরবি, ইডিশ, রুশ, ইত্যাদির পরিবর্তে আধুনিক হিব্রু ভাষায় কথা বলা শুরু করেন। ১৯২২ সালে হিব্রু ব্রিটিশ প্যালেস্টাইনের সরকারি ভাষার মর্যাদা পায়।  ইসরায়েলে প্রায় ৬৫ লক্ষের বেশি লোক হিব্রু ভাষায় কথা বলেন। এছাড়া বিশ্বের বিভিন্ন ইহুদি সম্প্রদায়ের প্রায় কয়েক লক্ষ লোক হিব্রুতে কথা বলেন। বর্তমানে আরবির পাশাপাশি হিব্রু ইসরায়েলের সরকারি ভাষা। আরব সেক্টরগুলি বাদে ইসরায়েলের সমস্ত সরকারি ও বেসরকারি কাজে হিব্রু ব্যবহার করা হয়। সরকারি স্কুলগুলিতে হয় হিব্রু বা আরবি ভাষায় শিক্ষাদান করা হয়, তবে আরবি স্কুলগুলিতে হিব্রু দশম শ্রেণী পর্যন্ত পড়া বাধ্যতামূলক। বিশ্ববিদ্যালয় পর্যায়েও হিব্রু ভাষাই শিক্ষাদানের মাধ্যম। ইসরায়েলের সংবাদপত্র, বই, রেডিও ও টেলিভিশনের প্রধান ভাষা হিব্রু।ref>A Brief History Of Hebrew</ref>   পুনর্জন্ম  আধুনিক কথ্য ভাষা হিসেবে হিব্রুর পুনঃপ্রতিষ্ঠার নেপথ্যে ছিলেন এলিয়েজের বেন ইয়েহুদা নামের এক রুশ-বংশোদ্ভূত ইহুদি। তিনি ১৮৮১ সালে হিব্রু ভাষা পুনঃপ্রতিষ্ঠার পরিকল্পনা নিয়ে তৎকালীন উসমানীয় সাম্রাজ্যের অধীন ব্রিটিশ প্যালেস্টাইনে আসেন। বেন ইয়েহুদা চাইতেন প্যালেস্টাইনে বসবাসরত ইহুদিরা কেবলই হিব্রু ভাষায় কথা বলুক। তিনি হিব্রুকে ঘরে ও বাইরে সমাজের সব ধরনের কাজের চাহিদা মেটাতে সক্ষম একটি ভাষা হিসেবে প্রচলন করার পরিকল্পনা নেন। এজন্য তিনি ইহুদি শিশুরা যাতে ছোটবেলা থেকেই হিব্রুতে শিক্ষা পায়, তার ব্যবস্থা করেন। এভাবে ধীরে ধীরে হিব্রু আবার একটি জীবিত ভাষায় পরিণত হয়। আজকে হিব্রু ইসরায়েলের সরকারি ভাষা।  জনপ্রিয় গ্রন্থ ও রচনা  গিলাদ জাকারমান (Zuckermann, Ghil'ad) (2003), Language Contact and Lexical Enrichment in Israeli Hebrew, Palgrave Macmillan (/) (2014), Jewish Language Contact (International Journal of the Sociology of Language 226) (2020), Revivalistics: From the Genesis of Israeli to Language Reclamation in Australia and Beyond, Oxford University Press (/) (2012), Burning Issues in Afro-Asiatic Linguistics   আরও দেখুন  হিব্রু লিপি   তথ্যসূত্র    বহিঃসংযোগ  Official website  of the Academy of the Hebrew Language Ma'agarim – The Historical Dictionary Project by the Academy of the Hebrew Language Hebrew Phrases by the Israeli Ministry of Tourism  বিষয়শ্রেণী:হিব্রু ভাষা বিষয়শ্রেণী:ইভরিত বিষয়শ্রেণী:ইসরায়েলের ভাষা বিষয়শ্রেণী:ফিলিসিস্তনের ভাষা বিষয়শ্রেণী:ফিউশনাল ভাষাসমূহ বিষয়শ্রেণী:খ্রিস্টপূর্ব ১০ম শতাব্দীর থেকে প্রমাণিত ভাষা বিষয়শ্রেণী:ক্রিয়া-কর্তা-কর্ম ভাষা বিষয়শ্রেণী:ইহুদি ভাষা